b'\n_START_ARTICLE_\nDendritski trn\n_START_SECTION_\nZgradba in opis\n_START_PARAGRAPH_\nDendritski trni so zgrajeni iz glave s prostornino okoli 0,01\xe2\x80\x930,8 \xc2\xb5m\xc2\xb3, ki so z nevronom povezani s tankim vratom v premeru manj kot 0,1 \xc2\xb5m. Poleg nevritov lahko izra\xc5\xa1\xc4\x8dajo tudi iz perikariona (some) ali celo iz aksonske grbine (stik some in aksona). Nahajajo se pri razli\xc4\x8dnih vrstah \xc5\xbeiv\xc4\x8dnih celic pri vseh vreten\xc4\x8darjih, pa tudi pri nekaterih nevreten\xc4\x8darjih. Ve\xc4\x8d kot 90\xc2\xa0% ekscitatornih sinaps se kon\xc4\x8da na dendritskih trnih in \xc4\x8dlove\xc5\xa1ki mo\xc5\xbegani jih vsebujejo ve\xc4\x8d kot 10\xc2\xb9\xc2\xb3.\n_START_SECTION_\nPatologija\n_START_PARAGRAPH_\nNepravilnosti dendritskih trnov, zlasti v njihovem \xc5\xa1tevilu in zrelosti, naj bi povzro\xc4\x8dale \xc5\xa1tevilne kognitivne motnje, kot so ADHD, avtizem, du\xc5\xa1evna manjrazvitost, sindrom fragilnega kromosoma X ...'